Sorongas
Sorongas (indonez. Sorong) – miestas Indonezijoje, Naujojoje Gvinėjoje (Irian Džajoje), Paukščio Galvos pusiasalio vakariniame gale; Pietvakarių Papua provincijos sostinė. Įsikūręs prie Remu ir Varmono upės žiočių, priešais Radža Ampato salas. Svarbus jūrų uostas (eksportuojama nafta, gamtinės dujos), yra Dominės Eduardo Osoko oro uostas, galinis Transpapua greitkelio, jungiančio su Merauke, taškas. Naftos ir dujų gavyba, plėtojamas turizmas.